# data[].attributes.body
Hola, som la classe Ponent del col·legi Pompeu Fabra de Salt. Som la classe de 6è. Ens agrada ser els més grans de primària perquè fem coses noves que no havíem fet mai. Per exemple, ben aviat serem els castanyers encarregats de repartir castanyes a tots els companys de les altres classes. A la nostra classe som 10 nenes i 18 nens. Ens agrada molt xerrar i jugar. Però... quan s'ha de treballar, treballem i treballem bé. També ens agraden tots els esports. A més som molt originals i creatius. Tots som molt bons companys i ens respectem. Tenim una senyoreta molt divertida... però es queixa molt sovint.

La nostra escola és força gran. Hi ha dos edificis. Hi podem fer des de P3 fins a 4t d'ESO. El nostre pati és molt gran, però el terra és perillós! Sovint els nostres genolls us podrien dir! La nostra classe és una de les més grans de primària... Però no tenim finestres i això a vegades és un problema. Molt a prop de l'escola hi passa el riu Ter. Això també és un problema a l’hora de jugar perquè hi perdem les pilotes. Moltes vegades trobem al pati diversos convidats que vénen del riu: serps... Just al costat de l'escola hi ha el parc Monar.

Salt és un poble força gran. El símbol de Salt és la llúdriga. Hi ha molta cultura: teatre, exposicions... I moltes escultures a les places i carrers. Al nostre poble hi ha gent de 75 països diferents. S’hi parlen més de 100 llengües i s'hi practiquen diverses religions. Hi ha moltes botigues, les que ens agraden més són al Centre Comercial Espai Gironès. El barri més bonic és el barri vell, on s'hi fa la Fira Internacional del Cistell. Molt a prop de l'escola, hi ha una antiga fàbrica tèxtil, que ara és una factoria cultural: biblioteca, universitat...

# data[].attributes.body
Hola, nosaltres som el grup BANANAMANS. Aquest grup està format per l’Aniol, en Martí, la Nora i en Joan. Som molt xerraires i molt divertits. Fins aviat!

# data[].attributes.body
Hola, nosaltres som el grup BLACK AND WHITE. Aquest grup està format per la Mariam, la Laia X., en Derek i l’Iker. Som una colla de companys entremaliats i amb il·lusió de treballar. Som molt riallers però força llestos. Estem molt entusiasmats per començar un projecte amb vosaltres.

# data[].attributes.body
Hola!

Som el grup dels SWAGGERS. El nostre grup està format per l’Ismael, en Mohamed, en Marc M. I la Laia A. Ens agrada jugar però treballem bé. Som molt creatius, imaginatius i esportius. A l’hora de treballar som una pinya! Fins aviat!

# data[].attributes.body
Hola!

Som el grup RED GORO GORO, format per en Bryan, en Dylan, en Grau i la Lucia. Cadascú té una afició diferent: en Bryan li agrada jugar, a en Dylan jugar amb els videojocs, en Grau prefereix jugar a bàsquet i la Lucia patinar. Som uns grans fans de Youtube i de parlar i divertir-nos. Estem fent treballs molt diferents!

# data[].attributes.body
Hola, som els HAPPY FLOWERS. El grup està format per en Max, en Pol, la Sylka i l’Ona. Ens agrada molt jugar i riure, d’aquí ens ve el nom de Happy Flowers. Però… quan s’ha de treballar ho fem de valent. Aquest any ens hem proposat fer molt millor la feina, mentre ens ho passem bé com ara. Esperem que ens ho passem molt en aquest

projecte junts. Fins aviat!

# data[].attributes.body
Nosaltres som els SHOWERS. Aquest grup està format per l’Aniol Roca, la Duna, la Fatu i en Miquel. L’Aniol és un nen molt discret. A la Duna li agrada dibuixar. A la Fatu li agrada pintar i a en Miquel li agrada l’handball. Aquest és el nostre fantàstic grup!

# data[].attributes.body
Hola!

Som l’equip FOUR FRIENDS ON THE MOON. Ens agrada molt xerrar i jugar. Però quan treballem, treballem i força bé. També ens agrada molt treballar amb els portàtils. L’equip està format per l’Adrià, l’Adriana, en Marc P. I l’Adrián.